Document ID: 32015R0231

KOMISIJOS ĮGYVENDINIMO REGLAMENTAS (ES) 2015/231
2015 m. vasario 11 d.
kuriuo iš dalies keičiamas Įgyvendinimo reglamentas (ES) Nr. 720/2014 dėl importo teisių suteikimo pagal paraiškas, pateiktas 2014 m. liepos 1 d. - 2015 m. birželio 30 d. laikotarpiui pagal Reglamentu (EB) Nr. 431/2008 leidžiamą naudoti sušaldytos galvijienos tarifinę kvotą, ir nustatomas papildomas skirtinas kiekis
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
kadangi:
(1)
Komisijos įgyvendinimo reglamente (ES) Nr. 720/2014 (2) nustatytas paskirstymo koeficientas, taikytinas kiekiui, nurodytam 2014 m. liepos 1 d. - 2015 m. birželio 30 d. pagal Komisijos reglamentu (EB) Nr. 431/2008 (3) leidžiamą naudoti sušaldytos galvijienos tarifinę kvotą pateiktose importo teisių paraiškose;
(2)
paskelbus Įgyvendinimo reglamentą (ES) Nr. 720/2014, Jungtinė Karalystė informavo Komisiją apie administracinę klaidą, dėl kurios buvo pranešta apie didesnį kiekį nei tas, dėl kurio pateiktos paraiškos. Atsižvelgiant į faktinį kiekį, dėl kurio pateiktos paraiškos, padidėja paskirstymo koeficientas ir importo teisės, kurios turi būti paskirstytos visiems atitinkamiems ekonominės veiklos vykdytojams;
(3)
todėl Įgyvendinimo reglamentas (ES) Nr. 720/2014 turėtų būti atitinkamai iš dalies pakeistas;
(4)
turėtų būti nustatytos taisyklės, kaip ekonominės veiklos vykdytojams paskirstyti dėl minėtos priežasties atsiradusias papildomas importo teises;
(5)
atsižvelgiant į tai, kad papildomas importo teises reikia paskirstyti kuo greičiau, šis reglamentas turėtų įsigalioti kitą dieną po jo paskelbimo,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 720/2014 1 straipsnyje skaičius „27,09851 %“ pakeičiamas skaičiumi „28,237983 %“.
2 straipsnis
Ne vėliau kaip 2015 m. kovo 9 d. valstybės narės paskirsto papildomas importo teises, susidariusias dėl 1 straipsniu padaryto pakeitimo (toliau - papildomos importo teisės), paraiškas pateikusiems ekonominės veiklos vykdytojams, kuriems pagal Reglamentą (EB) Nr. 431/2008 2014 m. liepos 1 d. - 2015 m. birželio 30 d. importo tarifinės kvotos laikotarpiui skirtos importo teisės.
Papildomos importo teisės, kurios turi būti skirtos tiems veiklos vykdytojams, sudaro 1,139473 % paraiškose nurodyto kiekio.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. vasario 11 d.

Labels: 3
17
6